CELEX: C2004/228/13
Language: et
Date: 2004-09-11 00:00:00
Title: Euroopa Kohtu otsus (esimene koda) 15. juuli 2004 kohtuasjas C-365/02 (Korkein hallinto-oikeus'e eelotsusetaotlus): Marie Lindfors (Direktiiv 83/183/EMÜ — Elukoha viimine ühest liikmesriigist teise — Enne sõiduki registreerimist või kasutuselevõttu sissenõutud maks)

11.9.2004   
            
            
               ET
            
            
               Euroopa Liidu Teataja
            
            
               C 228/7
            
         
      EUROOPA KOHTU OTSUS
   
   (esimene koda)
   15. juuli 2004
   kohtuasjas C-365/02 (Korkein hallinto-oikeus'e eelotsusetaotlus): Marie Lindfors (1)
   
   (Direktiiv 83/183/EMÜ - Elukoha viimine ühest liikmesriigist teise - Enne sõiduki registreerimist või kasutuselevõttu sissenõutud maks)
   (2004/C 228/13)
   Kohtumenetluse keel: soome
   Kohtuasjas C-365/02, mille esemeks on Euroopa Kohtule EÜ asutamislepingu artikli 234 alusel Korkein hallinto-oikeus'e (Soome) poolt esitatud eelotsusetaotlus nimetatud kohtus pooleliolevas asjas, mille algatas Marie Lindfors, nõukogu 28. märtsi 1983. aasta direktiivi nr 83/183/EMÜ üksikisikute isikliku vara liikmesriigist alalise importimise suhtes kohaldatava maksuvabastuse kohta (EÜT L 105, lk 64) artikli 1 tõlgendamiseks, on Euroopa Kohus (esimene koda), koosseisus: koja esimees P. Jann ja kohtunikud A. Rosas ja S. von Bahr, R. Silva de Lapuerta ja K. Lenaerts (ettekandja); kohtujurist C. Stix-Hackl, kohtusekretäri abi H. von Holstein, 15. juulil 2004 teinud otsuse, mille resolutiivosa on järgmine:
   Nõukogu 28. märtsi 1983. aasta direktiivi nr 83/183/EMÜ üksikisikute isikliku vara liikmesriigist alalise importimise suhtes kohaldatava maksuvabastuse kohta artiklit 1 tuleb tõlgendada selliselt, et ta ei välista sõiduki omaniku elukoha ühest liikmesriigist teise viimisel autoverolaki's (1482/1994) (automaksuseadus) sätestatud maksu taolise maksu sissenõudmist enne sõiduki registreerimist või kasutuselevõttu liikmesriigis, kuhu elukoht viidi. Võttes arvesse EÜ asutamislepingu artiklist 18 tulenevaid nõudeid, peab eelotsuse taotluse esitanud kohus siiski kindlaks tegema, kas siseriikliku õiguse rakendamine tagab, et selle maksu osas ei ole nimetatud omanik asetatud vähem soodsasse olukorda kui kodanikud, kes on kõnealuses liikmesriigis püsivalt elanud, ning vastaval juhul välja selgitama, kas selline erinev kohtlemine on õigustatud objektiivsete asjaomaste isikute elukohast sõltumatute ja siseriikliku õiguse seaduslikult taotletava eesmärgi suhtes proportsionaalsete kaalutlustega.
   
      (1)  EÜT C 323, 21.12.2002.